MOʻOLELO HĀLĀWAI O KE KOMIKINA NO KA HOʻOLAULEʻA NOʻEAU A
MOʻOMEHEU PĀKĪPIKA (FestPAC)
PŌʻAKAHI, 14 PEPELUALI, 2022 HOLA 3:00ʻaui
MA O KA ZOOM: ʻAHA KŪKĀ MA KA WIKIŌ
Nā Lālā Komikina i kū mai:Kalani Ka‘anā‘anā
Maenette Ah Nee-Benham
Snowbird Bento
Māpuana de Silva
Sylvia Hussey
Jarrett Keohokālole
Jamie Lum
Richard Onishi
Kēhaulani Puʻuka-Keʻena Kuleana Hoʻokipa o Hawaiʻi (HTA)
Koho ʻIa E Ke Kia ʻĀina
KaiāuluKaiāulu (hō ea i ka hola 3:10ʻaiu)
Keʻena Kuleana Hawaiʻi (OHA)ʻAha Kenekoa o HawaiʻiKeʻena Hoʻomohala Waiwai a me ka
Hoʻokipa (DBEDT)ʻAha Lunamakaʻāinana o Hawaiʻi
Ke Kūlanakauhale a Kalana o Honolulu (hōʻea ihola 3:03ʻaui)

Nā Hoa Kipa:
Mamiko Carroll
Maka Casson-Fisher
Eric Chang
Lynn Martin Graton
Ngahiraka Mason
Monte McComber
Aaron Salā
Mālia Sanders
Kanoe Takitani-Puahi
Pris Texeira
Margo Vitarelli-

Kaiāulu
Keʻena Kuleana Hoʻokipa o HawaiʻiKaiāuluKaiāuluKaiāuluKaiāulu
Luna Hoʻolaulea
ʻAhahui Hoʻokipa ʻŌiwi HawaiʻiʻAhahui Hoʻokipa ʻŌiwi HawaiʻiKaiāuluKaiāulu

Nā Limahana:
Gregg Kinkley
Timothy Tiu
Scott Tome
Marlene Hiraoka-

Loio Kuhina
DBEDT
DBEDT
DBEDT

Moʻolelo Hālāwai o ke Kōmike no ka Hoʻolauleʻa Noʻeau A Moʻomeheu Pākīpika 13
Pōʻakahi, 14 Pepeluali, 2022 hola 3:00ʻaiu ma o ka ZOOMʻAoʻao 2 o 6

HOʻOMAKA
I ka hola 3:01 ʻaui., ua aloha aku ʻo Luna Hoʻomalu Kalani Kaʻanāʻanā i ka poʻe a pau ma Zoom
a me Facebook Live, me ka mālama pū i ke kikolā o nā Lālā Komikina i hōʻea: Luna Hoʻomalu,
Ms. Ah Nee-Benham, Ms. Hussey, Mr. Onishi, Ms. Bento, Ms. Lum, Mr. Keohokālole, Ms.
Puʻu.
Ua hoʻolauna ka Luna Hoʻomalu iā Ms. Bento a nāna e mālama i ka wehena no ka hālāwai okēia lā. Ua hoʻomanaʻo ʻo Ms. Bento i ka poʻe ʻo ka Lā Aloha ia, me ka walaʻau pū no kamōʻaukala o ka lā. Ma ka mōʻaukala o Hawaiʻi, ʻo ka hopena ia o ka wā Makahiki, he ʻehā
māhina ka lōʻihi e hui ai ka poʻe a e komo ma nā hana, e laʻa hoʻi me ke kūkulu ʻana i nā lokoiʻa, loʻi kalo, a me nā pāhana ʻōnaepuni kaiāulu ʻē aʻe. Hoʻomau akula ʻo ia me ka ʻōlelo ʻana noke kū hōʻailona o ka Makahiki no ka wā nui hewahewa me ka pilina o kēlā i ko Lono wā e hoʻimai ai (he akua o ka maluhia a me ka mahiʻai). Kaʻanalike akula ʻo Ms. Bento, ua hoʻolaʻa nākūpuna i ka manawa e hoʻomaka hou ai a e hoʻomaʻemaʻe ai. E like nō me ka wā ma mua, e aho
ko nā Lālā Komikina noʻonoʻo ʻana pēlā ma kēia wā Makahiki, e aho pū ka noʻonoʻo ʻana i nāmanaʻo pono i ka wā e mālama ʻia ʻo FestPAC 2024 ma Hawaiʻi.
Ua pani ʻo Ms. Bento i ka wehena me kekahi oli i kū ʻelele no ka manaʻo, e kaʻanalike aku me
ka manaʻo e hō mai ka nui hewahewa. Mahalo akula ka Luna Hoʻomalu iā Ms. Bento no kamālama ʻana i ka wehena. I kēia wā, ua hoʻolauna ʻo ia i ka Lālā Komikina hou i hoʻokohu ʻia,
ʻo Kēhaulani Puʻu, i komo ma kāna hālāwai mua i kēia lā. E kū ʻelele ana ʻo ia no ke
Kūlanakauhale a Kalana o Honolulu ma ke Kōmike, ʻo kahi mea hou aku, he Hope Luna Hoʻokō
ʻo ia no ka ʻOihana o Nā Pāka A Me Nā Hana Hoʻonanea. Ua hōʻike pū ʻo ia no ko Ms. de Silva
komo ʻana i ka hālāwai.
ʻŌLELO HŌʻIKE A KA LEHULEHU
Kono aʻela ʻo Luna Hoʻomalu Kaʻanāʻanā i ka poʻe lehulehu e hōʻike mau i ko lākou maumanaʻo no nā kumuhana ma ka papa kumumanaʻo. Me ka ʻole o nā manaʻo i hoʻopuka ʻia, uahoʻomau akula ʻo ia kahi kumumanaʻo aʻe.
ʻĀPONO I KA MOʻOʻŌLELO HĀLĀWAI 10 IANUALI 2022
Ua kaʻakaʻahi a nāʻana ʻia ka moʻoʻōlelo hālāwai e nā Lālā Komikina. Noi mai ka Luna
Hoʻomalu inā i pono e hoʻololi ʻia kekahi mea. Me ka ʻole o nā leo kūʻē i lohe ʻia, noi mai ʻo ia
no ke koho pāloka ma o ke kāhea inoa, ua kākoʻo ʻo Ms. Ah Nee-Benham i kēlā manaʻo, a ua
kākoʻo pū ʻo Ms. Hussey. Ua hoʻoholo nā Lālā Kōmike e ʻāpono i ka moʻoʻōlelo hālāwai oIanuali 10, 2022 penei: Luna Hoʻomalu Kaʻanāʻanā, Ms. Ah Nee-Benham, Ms. Bento, Ms.
Hussey, Mr. Keohokālole, Mr. Onishi, Ms. de Silva, Ms. Lum, Ms. Puʻu.
Ua lōkahi ke ʻāpono ʻana i ka moʻoʻōlelo hālāwai.
KA NŪ HOU NO NĀ WĀ HUI I ʻĀPONO ʻIA, ME KA HĀHAI PONO ʻANA I KEKĀNĀWAI 103, KE KAU KĀNĀWAI O HAWAIʻI 2021
Wahi a Luna Hoʻomalu Kaʻanāʻanā, ʻaʻohe hui ʻana i ʻāpono ʻia i mālama ʻia ma hope o ka
hālāwai Kōmike i hala.
FESTPAC 13 – KA PALAPALA KAʻINA HANA A KA PĀʻOIHANA ʻO PAʻI I ʻAELIKE AI

Moʻolelo Hālāwai o ke Kōmike no ka Hoʻolauleʻa Noʻeau A Moʻomeheu Pākīpika 13
Pōʻakahi, 14 Pepeluali, 2022 hola 3:00ʻaiu ma o ka ZOOMʻAoʻao 3 o 6

Ua hōʻike mai ʻo Luna Hoʻomalu Kaʻanāʻanā no ka hōʻoia ʻia o nā waiwai, ʻoiai, ua ʻaelike ʻia
ma ka Palapala Kaʻina Hana i pili i ko ka mokuʻāina ʻaelike mai ka wā ma mua me Ka ʻoihana ʻoPAʻI, no ka Hoʻolauleʻa Noʻeau a Moʻomeheu o ka Pākīpika 2020 (FestPAC). Wahi a ka Luna
Hoʻomalu, e hōʻuluʻulu ana ʻo Ms. Lum i ka hopena o ka palapala a e hiki ana i nā Lālā
Komikina ke koho pāloka no ka ʻāpono ʻana i ka palapala ʻaelike kaʻina hana ma hope o ka pau
ʻana o kā Ms. Lum hōʻikeʻike.
Ua wehewehe maila ʻo Ms. Lum no ka hoʻohana ʻia o kēia kiʻina hana hōʻoia ʻoiai he kiʻina
hana maikaʻi ia a ʻaʻole i pono e hoʻolilo nui ʻia ke kālā ma ka hōʻoia ʻana kekahi. ʻOiai ʻaʻole imālama ʻia ka Hoʻolauleʻa ma ka 2020, ua hoʻoholo ʻia ma muli o ka ʻaelike, ʻaʻole i pono ehana ʻia he hōʻoia piha. No ia kumu, ua hana ʻia he Māhele ʻAelike Kaʻina Hana e Spire Hawaiʻi
LLP (Spire), he ʻoihana mālama moʻohelu kālā ʻoiaʻiʻo.
Hoʻomau akula ʻo Ms. Lum me ke kūkala ʻana no ko Spire nāʻana ʻana i ka ʻaelike me PAʻI,
pēlā pū i nā pila waiwai a pau a me nā uku a pau kekahi. Ua like a like nā hoʻolilo a me nā lilo iʻāpono ʻia e ke Kōmike. E like me ka mea i ʻōlelo ʻia, ua hoʻolilo ʻia nā kālā a pau, a ua
hoʻokaʻawale ʻo PAʻI i ia kālā ma kekahi waihona kālā ʻokoʻa, ʻoiai, pēlā ka ʻōlelo a ka ʻaelike.
ʻAʻohe kālā i hoʻihoʻi ʻia i ka Mokuʻāina.
Hōʻuluʻulu maila ʻo Ms. Lum me ka ʻōlelo ʻana, ma o ke alu like ʻana me Spire, ua ʻaelike ʻia heʻumi mau kaʻina hana i ka wā i nāʻana ʻia. Ua nāʻana mua ʻia ko PAʻI mau palapala hoʻopaʻamanaʻo, nā moʻoʻōlelo hālāwai Kōmike, nā palapala i ke Kōmike a me DBEDT. ʻAʻole i kupu
mai he kūʻē lula no ke kaʻina hana a ua hōʻike aku ʻo Spire i kekahi palapala maʻemaʻe iā
DBEDT.
ʻAe maila ka Luna Hoʻomalu i ka palapala ʻAelike Kaʻina Hana. Kākoʻo maila ʻo Mr. Onishi apēlā pū ʻo Ms. Ah Nee-Benham. Hoʻomau akula ke kūkākūkā ʻana, wahi a Ms. Ah Nee-Benham,ua noi ʻia ʻo ia e kū ma ke ʻano he Lālā Komikina i ka wā o kā Spire hōʻikeʻike. Ua nāʻana ʻia he
34 mau pila waiwai i ma ʻō aku o $1,000, a ua pūʻiwa ʻo ia no ke ʻano o kā Spire mālama ʻana i
ka hōʻoia piha. Wahi a Ms. Lum, aia iā Spire nā palapala a pau a ua hiki iā DBEDT ke noi enāʻana i ia mau palapala. Wahi a Ms. Hussey, i kona manaʻo, ʻoi aku paha ka waiwai o kekālailai hou aku ʻana i ia mau palapala, ʻoiai, ua nui ʻino ka heluna kālā i hoʻolilo ʻia nō nākumuhana Keʻena a Limahana ʻAelike mai waho mai o ka heluna ʻaelike piha. ʻŌlelo maila ʻo
Ms. Lum ua hoʻolālani pono ʻia nā lilo uku hana me kā PAʻI uku hana mai loko mai o ka
moʻohelu kālā Hoʻolauleʻa piha i ʻāpono ʻia e ke Kōmike.
Hoʻomau akula ʻo Ms. Lum me ka ʻōlelo ʻana, ʻo ke kumulilo no ka hōʻoia, ua uku ʻia e DBEDTa ʻaʻole mai ke kālā i hoʻokaʻawale ʻia no ka hanana Hoʻolauleʻa. ʻĪ maila ʻo Ms. Lum i nā Lālā
Komikina, ua hoʻomākaukau ʻo ia i kekahi Palapala ʻIkepili Hou i pākuʻi ʻia ma ka pūʻulu pepano nā Lālā Komikina, e hōʻike ai iā lākou i ka nui kālā i hoʻolilo ʻia. Hoʻomau akula ʻo ia me kaʻōlelo ʻana, ʻo ka nui o ke kālā, ua hoʻolilo ʻia ma ka uku ʻana no ka hoʻolimalima ʻana i ke
Kikowaena Hālāwai o Hawaiʻi, he hana i alakaʻi ʻia e ke Kōmike.
Ua noi ʻia ke koho pāloka ma o ke kāhea inoa, no ka ʻae ʻia o ka Palapala ʻAelike Kaʻina Hana ihoʻomākaukau ʻia e Spire Hawaiʻi LLP ma Kekemapa 2021, e pili pū ana i kā PAʻI ʻaelike,Moʻolelo Hālāwai o ke Kōmike no ka Hoʻolauleʻa Noʻeau A Moʻomeheu Pākīpika 13
Pōʻakahi, 14 Pepeluali, 2022 hola 3:00ʻaiu ma o ka ZOOMʻAoʻao 4 o 6

penei ke ʻāpono ʻana: Luna Hoʻomalu Kaʻanāʻanā, Ms. Ah Nee-Benham, Ms. Bento, Ms.
Hussey, Mr. Keohokālole, Mr. Onishi, Ms. de Silva, Ms. Lum, Ms. Puʻu.
Ua lōkahi ke ʻāpono ʻana.
HE PALAPALA MAI KA LUNA HOʻOLAULEʻA
Ke ʻoluʻolu, e nāʻana i ka Palapala Hōʻike a ka Luna Hoʻolauleʻa (FD) i pākuʻi ai ma ka pūʻulu
pepa o kēia hālāwai nei no nā lāliʻi hou aku. Ua hoʻomākaukau ʻo FD Aaron Salā i kekahi
palapala hōʻike o nā mea i hoʻomōhala ʻia mai ka hālāwai Kōmike hope i mālama ʻia, penei kekaʻina:
•

•
•
•
•
•
•

•
•
•

Ua ʻae ʻoluʻolu ka East-West Center (EWC) i ka hoʻohana ʻia o kekahi wahi keʻenakaʻawale me he helu kelepona kekahi no FestPAC 2024 ma ke ʻano he papahana huʻeaʻo
EWC no ka FD.
Ua ʻae ʻoluʻolu mai ka Pacific Islands Development Program (PIDP), ka EWC Arts
Program, a me ka State Foundation on Culture and the Arts (SFCA) i ke kōkua ʻana ma
ka ʻimi ʻana i nā limahana.
Ua hui ka FD me ka Pelekikena ʻo Ke Kulanui o Hawaiʻi, ʻo David Lassner hoʻi, a ua
kākoʻo a ʻae ʻo ia i ka mālama ʻia o ke Kahua Hoʻolauleʻa ma UH Mānoa (UHM).
Makemake ka FD i ke Kōmike Wahi e hoʻomaka i ka hālāwai maʻamau ʻana me UHM
mā no ke kūkākūkā ʻana a me ka hoʻolaukaʻi ʻana.
Ua hoʻokumu ka ʻAhahui Hoʻokipa ʻŌiwi Hawaiʻi (NaHHA) i kekahi waihona kālā i hiki
ke hoʻoili ʻia nā pōmaikaʻi waiwai no ka hanana Hoʻolauleʻa ma ia waihona, a hiki i ka
makahiki 2024.
Ke hoʻolālā nei ka FD i kekahi hanana kūikawā me ka manaʻolana e mālama ʻia ma Iune
2022, ma ke ʻano he hanana hoʻoulu kālā kūwaho.
E hoʻomaka ana ke Kōmike e ʻike i nā pakanā a me nā pilina i hoʻomōhala maila ekākoʻo nei i ka hana. Ua ʻae ʻē ka EWC, UHM, PIDP, SFCA, NaHHA, a me ke Council
for Native Hawaiian Advancement (CNHA) i kā lākou kākoʻo ʻana mai. E paʻahelu
kūhelu ʻia ana nā pilina me ke Kōmike ma o ka haku ʻana i kekahi Mea Hoʻomanaʻo o ka
Maopopo. Ua hoʻohiki ka FD i nā Lālā Komikina e noi ana nō ʻo ia no kā lākou ʻāpono
ma mua o ka hoʻoholo ʻana i ka Mea Hoʻomanaʻo o ka Maopopo (MOU).
Ua hoʻolālā ʻia ka launa kanaka ʻana ma ka hanana hoʻoulu kālā ma Iune 2022 me ka
manaʻo e paipai i ko ka poʻe kākoʻo ʻana iā FestPAC 2024.
E hōʻike ana ka FD i ke Kaʻakālai Hoʻoulu Kālā mua i ke Kōmike Hoʻomōhala. Ma hopeiho, e hōʻike ʻia ana i ke Kōmike piha.
Ua ʻae maila ko Professor Barbara Smith Endowment for the EWC Arts Program mā i ka
hoʻohana ʻia o kā lākou waihona ō ma ke ʻano he waihona hoʻolilo i mea e holo leʻa ai ʻo
FestPAC 2024.

Ua hoʻolaha pū ka FD, mai Mei 15 a hiki i Iulai 17, e mālama ʻia ana he Hōʻikeʻike Kiʻi o ka
Launa Pākīpika ʻana maiā FestPAC 2016 i mālama ʻia ma Guama. He ʻaelike hui laulima iahōʻikeʻike ma waena o EWC a me ka National Endowment Fund for the Arts. Ke noʻonoʻo nei

Moʻolelo Hālāwai o ke Kōmike no ka Hoʻolauleʻa Noʻeau A Moʻomeheu Pākīpika 13
Pōʻakahi, 14 Pepeluali, 2022 hola 3:00ʻaiu ma o ka ZOOMʻAoʻao 5 o 6

ʻo ia i ka pilina ma waena o FestPAC 2024 me kēia hōʻikeʻike, he ala paha ia e hoʻokumu ai i ka
hanana hoʻoulu kālā e mālama ʻia ana ma Iune.
Kauleo akula ka FD no kona hoʻokumu ʻana i kekahi lekauila no nā mea Hoʻolauleʻa laulā, meka ʻōlelo pū no ke kāpae a me ka waiho kaʻoko kūikawā ʻana i ke kahuapaʻa a me nā waihona
kūlelepaho. E hoʻoholo kūikawā ʻia ana he paena pūnaewele i ka wā e hoʻokāʻoi ʻia ana kekahuapaʻa a me ke kaʻakālai kūlelepaho pū kekahi. E hoʻokō ʻānō ʻia ana ia mau hana.
Kākoʻo maila ka Luna Hoʻomalu i ke kāpae kūikawā ʻia o ke kahuapaʻa FestPAC; eia nō naʻe,pono e hoʻokaʻawale ʻia maiā Strategies360 mai, he ʻoihana hoʻi i hoʻokele mua i ke kahuapaʻa.
Hōʻike maila ka Luna Hoʻomalu no ka hoʻouna ʻia o nā lekauila a pau iā ia a hiki i kēia manawa,
makemake naʻe ʻo ia e hōʻalo i ka neoneo ʻoiai, ʻike ʻia, ke hiki koke mai nei ka hananaHoʻolauleʻa a e nui ana ka hoʻokaʻaʻike me nā ʻoihana, nā kānaka kōkua manawaleʻa, nā ʻelele
pāpaho, apwa.
Nīnau akula ʻo Ms. Ah Nee-Benham pehea e holomua ana ke Kōmike me nā hana i hoʻolālā ʻia e
ka FD. Kauleo maila ka Luna Hoʻomalu, ʻaʻohe hana e hoʻokō ai i kēia wā ʻoiai ua hōʻikeʻike ʻiama ke ʻano he palapala hōʻike. Kākoʻo maila ʻo Mr. Kinkley, ke hoʻolono nei ka FD i ka nū houo kāna mau hana, a ua palapala ʻia ia mau hana. Ua hiki i ka FD ke hoʻomau i kāna mau hana ihoʻolālā ai e like nō me kona makemake.
Nīnau maila ka Luna Hoʻomalu inā ua hopohopo kekahi a i ʻole he nīnau kā kekahi e pili ana i kāka FD palapala hōʻike. Me ka ʻole o nā ʻōlelo i lohe ʻia, kauleo akula ka Luna Hoʻomalu i ka FDe holomua e like nō me kāna i hoʻolālā ai, a no nā hālāwai e hiki mai ana, e hoʻokaʻaʻike mua me
ka Luna Hoʻomalu a me Ms. Sanders inā he pono ka hoʻokomo ʻana ma ka papa kumumanaʻo kekoho pāloka ʻana o nā Lālā Komikina. Kauleo hou aku ʻo Mr. Kinkley no ka papaha o ko ka FD
pākuʻi ʻana i kāna palapala hōʻike i nā moʻoʻōlelo hālāwai a me nā papa kumumanaʻo.
Nīnau maila ʻo Mr. Onishi, inā ua pono paha e koho pāloka no ka ʻāpono ʻana i kā ka FDpalapala hōʻike. Mea mai ʻo Mr. Kinkley, inā pēlā, he pono ka palapala ʻia ma nā moʻoʻōlelo
hālāwai a me nā papa kumumanaʻo. Ua hiki wale ke kākau ʻia ua ʻāpono ʻia kā ka FD palapalahōʻike e ke Kōmike. Ma kēia pōʻaiapili, ua ʻāpono laulā ʻia kā ka FD palapala hōʻike e ke
Kōmike. Mai kēia mua aku, e palapala ʻia ana kā ka FD palapala hōʻike ma nā papa
kumumanaʻo e like me ka mea e pono ai.
HOʻOKUMU ʻIA O NĀ KOMIKINA HOU E NĀʻANA AI I KO MAU KAʻAKĀLAI HOU, ME
KA HAKU PŪ ʻANA I PAPA KUHIKUHI MANAWA NO KA POLOKALAMU

Hoʻomau akula ka Luna Hoʻomalu i kahi kumumanaʻo aʻe, ʻo ia hoʻi, ka hoʻokumu ʻana i ʻelua
mau kōmike hou; (1) ke Kōmike Hoʻomōhala; a me (2) ke Kōmike Papahana. Makemake ʻo ia ehoʻokumu paʻalula i kēia mau kōmike, me ke komo ʻana o ʻehā mau Lālā Komikina i kēlā mekēia kōmike ma ka nui loa.
Wahi a Ms. Ah Nee-Benham, kūkākūkā mau ʻia ka hoʻoulu kālā ʻana (ka hoʻoulu kālā ma waenao nā hoa kekahi) ma nā hālāwai Kōmike Papa Luna Hoʻokele (AC), a no ia kumu ua ʻae ʻoluʻoluMoʻolelo Hālāwai o ke Kōmike no ka Hoʻolauleʻa Noʻeau A Moʻomeheu Pākīpika 13
Pōʻakahi, 14 Pepeluali, 2022 hola 3:00ʻaiu ma o ka ZOOMʻAoʻao 6 o 6

ʻo ia i ka hoʻomau ʻana i nā hana hoʻomōhala waiwai. Ua kālele ʻo ia ma ka ʻōlelo ʻana no kekoʻikoʻi o nā Wahi a me ka Papahana ma ka hoʻolālā ʻana i nā mea a pau.
Hāpai maila ʻo Ms. de Silva i ka manaʻo, ke koho kūhelu ʻia nā wahi, e hoʻomau ʻia ana kamālama ʻia o ia Kōmike? Pane maila ka Luna Hoʻomalu, aia nō a koho ʻia nā wahi, a laila hiki
ke hoʻomaka i ka hoʻolālā ʻana i ka ʻaoʻao papahana.
Hāpai maila ʻo Mr. Onishi i ka manaʻo, ma ka hoʻomōhala ʻana i nā papahana, e aho paha ka
hoʻolaha ʻana i nā noi i ke Kōmike no ka hoʻoholo ʻana inā e ʻae a i ʻole hōʻole ʻia ia hana ma kapapahana FestPAC. Pono e hoʻohui ʻia nā hana papahana a wahi i loko o hoʻokahi Kōmike i hiki
ke maopopo pono i nā mea e pono ai ka papahana a i ʻole ka hana, me ka hōʻoia pū i ke kūpono oka wahi no ia hana.
Ua kaulele ʻo Ms. Ah Nee-Benham i ka manaʻo, i loko nō o kā ke Kōmike Papa Luna Hoʻokelehoʻomau ʻana i ka hoʻolālā ʻana i ka ʻaoʻao hoʻoulu kālā, ua mau nō ka hiki i nā lālā ʻē aʻe ke
komo pū a kōkua me ka hoʻoulu kālā ʻana. Hoʻomanaʻo aʻela ka Luna Hoʻomalu i nā Lālā
Komikina, i mea e hāhai pono ai i ke Kānāwai 103, ua ʻae ʻia ko nā Lālā Komikina hui ʻana mawaho aku o ke Kōmike, ʻo ka mea nui naʻe, pono e palapala ʻia nā mea i walaʻau ʻia ma ke ʻano
he PIG i ka wā e hālāwai pā mahina ai ke Komikina.
Nīnau maila ʻo Ms. Bento inā ua hiki paha i nā Lālā Komikina ke lele mai kekahi kōmike ikekahi aku. ʻAe maila ka Luna Hoʻomalu i ia manaʻo, ʻo ka mea nui, noho ke kōmike ma loko okekahi papahana mai ke kānāwai, ua hiki nō ke lele mai kekahi kōmike i kekahi kōmike aku.
Nīnau akula ʻo Ms. Hussey inā he koina ke komo ʻana o kēlā me kēia Lālā Komikina ma kekahi
Kōmike. Hoʻomau akula ʻo ia me ka ʻōlelo ʻana, e like nō me kā Ms. Bento i hāpai ai, ua hiki iāia ke komo ma ka AC a ua hiki i kekahi ke komo ma ke Kōmike VC/Papahana. Kākoʻo akula ʻo
Ms. Lum i kā Ms. Hussey manaʻo.
Hāpai aʻela ka Luna Hoʻomalu i ka manaʻo e pākuʻi ʻia nā kōmike hou i nā kōmike kahiko penei:
Kōmike Papa Luna Hoʻokele/Hoʻomōhala; a me ke Kōmike Wahi/Papahana.
Noi maila ʻo Mr. Onishi i ka manaʻo, e hoʻohui ʻia ka AC me ke Kōmike Hoʻomōhala, a ehoʻohui ʻia ka VC me ke Kōmike Papahana, kākoʻo maila ʻo Ms. de Silva i ia manaʻo. Noi ʻia kekoho pāloka ma o ke kāhea inoa a ʻāpono nā Lālā Komikina i ia noi penei: Luna HoʻomaluKaʻanāʻanā, Ms. Ah Nee-Benham, Ms. Bento, Ms. Hussey, Mr. Keohokālole, Mr. Onishi, Ms. deSilva, Ms. Lum, Ms. Puʻu.
Ua lōkahi ke ʻāpono ʻana. Noi aʻela ka Luna Hoʻomalu i ka FD e hoʻolaukaʻi me nā kōmike
ʻelua a e hōʻike mai i nā hopena hana ma kekahi hālāwai Kōmike aku.
ʻŌLELO HŌʻIKE A KA LEHULEHU
Kono aʻela ʻo Luna Hoʻomalu Kaʻanāʻanā i ka poʻe lehulehu e hōʻike mai i ko lākou maumanaʻo. Mahalo akula ka Luna Hoʻomalu i ka poʻe lehulehu e hōʻea kūmau nei i nā hālāwai
Kōmike. Me ka ʻole o nā manaʻo i hāpai ʻia, hoʻomau akula ʻo ia i nā hoʻolaha.

Moʻolelo Hālāwai o ke Kōmike no ka Hoʻolauleʻa Noʻeau A Moʻomeheu Pākīpika 13
Pōʻakahi, 14 Pepeluali, 2022 hola 3:00ʻaiu ma o ka ZOOMʻAoʻao 7 o 6

NĀ HOʻOLAHA
Hōʻike maila ka Luna Hoʻomalu, ma ke ʻano he māhele o ke Kānāwai 220, ua hoʻopaneʻe ʻia kahoʻolako ʻana i ka poʻe lehulehu me kekahi wahi hālāwai a hiki i Pepeluali 28, 2022. No kahālāwai o Malaki 2022, e mālama ʻia ana he wahi hālāwai no ka lehulehu ma ka Lumi 436 o ka
hale Hawaiʻi State Art Museum.
Ua noi aʻela ka Luna Hoʻomalu i ke koho ʻia o kekahi Hope Luna Hoʻomalu, i mākaukau hoʻi no
kona hōʻea ʻole, inā nō kupu mai ia pōʻaiapili.
KA HOʻOPAʻA HĀLĀWAI – PŌʻAKAHI 14 MALAKI, 2022
Ua hoʻopaʻa ʻia ka hālāwai FestPAC hou ma ka Poʻakahi o Malaki 14, 2022, i ka hola 3:00 ʻaui.
Nīnau maila ʻo Ms. de Silva inā e mālama kikohoʻe ʻia ana ka hālāwai. ʻAe maila ka Luna
Hoʻomalu, e mālama kikohoʻe ʻia ana ka hālāwai a e mālama ʻia ana he wahi e hui ai ka lehulehu
no ka hālāwai, ma ka papahele 4 o ka hale Hawaiʻi State Art Museum.
HOʻOKUʻU
Hoʻokuʻu ka Luna Hoʻomalu i ka hālāwai ma ka hola 3:52 ʻaui.
Me ke aloha e waiho ʻia,

Kalani Ka‘anā‘anā
Luna Hoʻomalu

03/08/2022
Lā